cyanic-selkie/wikianc huggingface dataset:
Pierre Bérégovoy
I regjeringen
Bérégovoy ble stabssjef under president François Mitterrand da han tiltrådte i 1981. Han var sosialminister 1982-1984 og deretter finansminister 1984-1986 i statsminister Laurent Fabius regjering. Han ledet Mitterrands kampanje i presidentvalget i 1988 og ble igjen finansminister 1988-1992. Da Édith Cresson ble tvunget til å fratre som statsminister etter sosialistpartiets dårlige resultater i de lokal- og regionalvalget i 1992 ble Pierre Bérégovoy utnevnt til hennes etterfølger. Bérégovoy klarte imidlertid ikke å snu opinionen, og måtte ikke lenge etter avgå etter 1993 års parlamentsvalg da sosialistpartiet gjorde sitt dårligste valg siden 1960-tallet.
Den 1. mai 1993 ble Bérégovoy funnet skutt ved Loires bredd i Nevers, hans hjemsted i Bourgogne, der han også var borgermester. Politiet bedømte det som et selvmord.
Angelo Poliziano
Bakgrunn
Angelo Poliziano het egentlig Ambrogini, men kalte seg Poliziano etter sin fødeby (Montepulciano, latin: Mons Politianus). Han fikk i Firenze sin introduksjon og undervisning i klassisk lærdom av samme lærer som Lorenzo de' Medici, som ble hans beskytter.
Litterær karriere fra ung alder av
Mellom sitt trettende og nittende år forfattet Poliziano brev på latin og epigrammer på gresk, oversatte fire bøker av Iliaden til latinsk vers og utgav en edisjon av Catullus. Knapt femtenårig diktet han Stanze per la giostra di Giuliano de' Medici og, attenårig, dramaet Orfeo. Han ble satt til lærer for Lorenzos sønner, ble i 1480 utnevnt til professor i antikkens litteratur i Firenze og ble senere kannik ved katedralen.
Forfatterskap
Som filolog vant Poliziano europeisk berømmelse. I særdeleshet innen tekstkritikken var hans virksomhet banebrytende. Han foreleste over antikkens litteratur og lærdom. På latin diktet han større poem (Manto, Ambra, Rusticus, Nutricia), som tevler med antikkens diktning, og hans filologiske avhandlinger, Miscellanea (1489), ble lenge beundret og etterlignet.
Simpleks (matematikk)
Randen av en rand er alltid null
da den gjelder uansett hva denne doble operasjonen virker på.
Som en illustrasjon kan man betrakte randen til 3-simplekset (A,B,C,D)
som består av de fire sideflatene i det tilsvarende tetraederet. Randen av denne 2-kjeden er nå
som følger på samme måte som tidligere, bare denne gangen med flere 1-simpleks som gjensidig kansellerer hverandre i summen.
F.2 «Città di Milano»
F.2 «Città di Milano» var det andre luftskipet bygd av ingeniør Enrico Forlanini i byen Milano, Italia. Det var også det første luftskipet som ble ferdig utarbeidet etter «Forlanini-formelen» som et halvstivt luftskip med en unik kjølkonstruksjon og oppbygging av ballonghylsteret. «Città di Milano», som var privatbygd med donasjoner innsamlet fra befolkningen i Milano, krasjet 9. april 1914 og ble antent av uforsiktige tilskuere.
Victor Edvardsen
Victor Kaj Edvardsen (født 14. januar 1996) er en svensk fotballspiller som spiller for.
Henrik Christian Fredrik Størmer
Størmer skrev selv riksmål, men arbeidet likevel for målreisingssaken. Det norske Samlaget fikk som testamentarisk gave etter Størmers død et gavebrev med medeierskap i noen av fossene han hadde kjøpt. Inntektene fra dette brukes til «Størmer-fondet».
Han var også kjent som en sterk forkjemper for at jernbanene i Norge burde bygges såkalt normalsporet, og ikke smalsporet slik det normale var på 1800-tallet.
F.2 «Città di Milano»
Teknisk beskrivelse
Luftskipingeniør Forlanini hadde i flere år arbeidet på det første luftskipet, F.1 «Leonardo da Vinci» som fløy 2. juli 1909, og som deretter utarbeidet seg en «formel» som det straks ble tatt patent på. Alle samtidige ikke-rigide luftskip måtte ha bærewiresystem mellom ballonghylsteret og gondolen som rommet førerrom, lasten og drivverket. For å unngå vektforskyvning og ubalanse måtte bærewirene fordeles på utsiden av ballonghylsteret. Strukturell overbelastning på ballonghylsteret, som dermed kan forvrenge seg under vekten, måtte motarbeides. Montering av en stiv kjølkonstruksjon motvirket noe av dette. Forlanini med «Leonardo da Vinci» oppfunnet en fullstendig innhyllet kjølstruktur i triangulær tverrsnitt som bærewirene kan festes på, og dermed kan gondolen monteres direkte på ballonghylsteret.
«Città di Milano» var en forstørret variant av forgjengeren, men kjølstrukturen ble flyttet dypere inn i ballonghylsteret som et opp-ned V. Den hadde tre langsgående kolonnelinjer avstivet i tre plan med krysswirer og faste stag av stål. De interne støtteanmodningene i kjølen i langsgående retning var festet i den ytre ballongduken, mens bærewiresystemet var festet til den sentrale kolonnelinjen, deretter til sidekolonnelinjene lengre nede i hylsteret. Selve ballonghylsteret hadde dobbeltskrog med et utevendt gasskammer omkring ballongssekkene, en løsning som beskyttet hydrogengassen til en viss grad mot solpåvirkning og atmosfæriske effekter. Selve kammeret oppfylles med luft under trykk og dermed fungerte som ballonet for justering av løfteevnen under flygning.
F.2 og alle etterfølgende Forlanini luftskip hadde dermed den samme grunnkonstruksjon i sitt ballonghylster som hadde elleve ballongssekker med hydrogengass, hver av disse hadde ventiler, gassmålere og pumperør. Balloneten hadde ventilåpninger øverst på hylsteret og luftvifte annetsteds for å sirkulere luftinnholdet. Gondolkonstruksjonen fra «Leonardo da Vinci» var benyttet på «Città di Milano» med uavbrutt korridor fra førerrommet med transparente celluloid vindusrekke til halepartiet. Den rommet to Isotta-Fraschini 80 hk stempelmotor som hver drevet et tre-bladet skyvepropell.
Som styreanmodning hadde luftskipet vingefinner midt i gondolen og et par kassedrakefinner festet til kjølen på halen. Vingefinnene var ment for dynamisk løft under flygning mens kassedrakefinnen hadde fem horisontale sideflater og tre vertikale sideflater.
Historie
Under en testflygning 9. april 1914 observerte luftskipskapteinen at akterskipet hadde begynt med å falle ned, og han foretok en hastelanding i åpent lende. Under et kraftig vindkast ble fortøyningstauene, som skulle holde luftskipet nede, revet opp så det veltet inn i en skog med morbærtrær. Det oppsto revner på ballonghylsteret helt inn til ballongssekkene, og hydrogengassen begynte å lekke ut. For å unngå større skade besluttet kapteinen å tømme innholdet. Da hadde en stor folkemengde kommet til krasjstedet, til tross for advarsler og forsøk om å holde dem borte.
Nighthawks at the Diner
Platen ble spilt inn i studio, foran et invitert publikum.
F.2 «Città di Milano»
Historie
Flere av tilskuere hadde sigaretter, og dermed ble det utløst en eksplosjonsartet brann idet gnistene kom i kontakt med hydrogengassen. I løpet av få minutter var luftskipet helt utbrent og utslettet. Omtrent 80 mennesker ble skadet under eksplosjonen.
Brun rosemåler
Brun rosemåler (Anticlea badiata) er en sommerfugl i gruppen av de egentlige målere (Geometridae). Denne kontrastrikt fargete arten finnes bare i de sørligste delene av Norge.
Utseende
En middelsstor (vingespenn 25 – 31 mm), slank, kontrastrikt farget måler. Vingenes grunnfarge varierer fra beige til ganske mørkt gråbrun, men arten har alltid skarpe, mørke tverrstriper. Forvingen er brunlig, ved roten med et svartkantet, grått tverrbånd. Utenfor dette har den vanligvis to lysbrune bånd som er skilt fra hverandre av en tynn, mørkbrun stripe. Rundt midten av vingen har den et ganske bredt, brunhvitt tverrbånd, dette er på yttersiden avgrenset av 2-4 smale, bølgete, brune tverrstriper, en av disse er brunsvart og tydeligere enn de andre. I vingespissen har den en bølgete, svart skråstrek, langs vingens ytterkant en smal, bølgete, hvit tverrstripe. Mist på ytterkanten er det en trekantet, hvit flekk som er en del av denne tverrstripen. Bakvingen er silkeaktig gråhvit. Larven er lang og slank, naken, grønnaktig grå med en lys sidestripe og gulbrunt hode.
Levevis
Brun rosemåler finnes i hager, parker og buskmark. Larvene lever på arter i roseslekta (Rosa spp.). Denne arten flyr om natten alt i mars – april, og kommer ofte til lys.
Utbredelse
Brun rosemåler finnes over det meste av den palearktiske sone. I Norge er den funnet på Østlandet og Sørlandet, langs kysten til Rogaland.
F.2 «Città di Milano»
Se også
F.1 «Leonardo da Vinci»
Borzja (elv)
Borzja har sitt utspring i Kukulbejfjellene. Den renner gjennom en bred, myrlend dal i et steppelandskap. Vannføringen stammer hovedsakelig fra regn, og det er periodevise flommer om sommeren. Elva kan tidvis tørke helt inn. Middelvannføringen er 2,8 m³/sek.
Byen Borzja ligger ved elva.
Nuth
Nuth er en kommune og et tettsted i den sørlige delen av den nederlandske provinsen Limburg.
Angelo Poliziano
Forfatterskap
Hans ovennevnte Stanze, bestående av 168 strofer ottave rime på det toskanske folkespråk, forherliger med mytologisk tema Giulianos opptreden i et turneringsspill (samtidig med at Lorenzos ble besunget av Luca Pulci). Skjønt planløst og ufullbyrdet, gav ikke desto mindre dette dikt ved sin versifikasjon oppslaget til poesiens renessanse i Italia. Skildringen av Venus' øy, Kypros, ble senere imitert av Ludovico Ariosto og Torquato Tasso.
Som øyenvitne til utbruddet av familien Pazzis sammensvergelse mot medicéerne skildret Poliziano den på latin i Pactianæ conjurationis commentariolum (1478). Videre må nevnes samlingen av hans brev, Epistolæ (1519).
Nakh
Nakh-folk (også kalt vainakh eller veinakh) er en gruppe av folkeslag i Nord-Kaukasus som snakker nakhiske språk. De omfatter tsjetsjenere, ingusjere, batsere og kistere. «Nakh» brukes synonymt med uttrykket «vainakh» (som betyr «vårt folk»), unntatt i lingvistisk sammenheng, hvor uttrykket vainakh er begrenset til språkene tsjetsjensk og ingusjisk. Selv om tsjetsjensk og ingusjisk er nær nok beslektet til å kunne anses som fjerne dialekter av samme språk, så er ikke folkeslagene nær beslektet genetisk, noe som indikerer et tilfelle av språkskifte en gang i fortiden.
Marmorhonningeter
Marmorhonningeter er en fugl i gruppen Pycnopygius i familien honningetere. Den forekommer i Indonesia og Papua Ny-Guinea.
Underarter
Det er beskrevet tre underarter av marmorhonningeter :
Gastón Alto
Gastón Alto (født 6. juli 1985) er en argentinsk bordtennisspiller.
Han representerte Argentina under Sommer-OL 2020 i Tokyo, hvor han ble utslått i første runde.
The Fear Market
The Fear Market er en amerikansk drama-stumfilm fra 1920, regissert av Kenneth Webb og med Alice Brady i hovedrollen. Filmen er basert på et Broadway-skuespill fra 1916 av Amélie Rives Troubetzkoy.
Handling
En kvinne forsøker å få bukt med en gruppe som driver med utpressing. Men hun oppdager at lederen for utpresserne er hennes egen far.
Ogygoptynx wetmorei
Ogygoptynx wetmorei(†) (fossil) er (per 2016) det eldste kjente beviset i verden som ubestridelig er etter en ugle. Funnet ble gjort i 1976 og stammer deportiver i Mason Pocket i La Plata County, Colorado, USA. Fossilene ble funnet i et lag som er omkring 61,7–56,8 millioner år gammelt og viser et ugle med lange ekstremiteter.
På grunn av dateringen har O. wetmorei vesentlig komplisert forståelsen av uglenes tidlige evolusjon, fordi den virker å være mer moderne anatomisk enn fossile funn av ugler som er betydelig yngre. Funnet reiser derfor mange spørsmål om uglenes opprinnelse.
Bom Jesus (Paraíba)
Bom Jesus er en kommune i delstaten Paraíba i nordøstregionen av Brasil.
Oslo kammerorkester
I perioden 1982 til ut på 90-tallet hadde orkesteret flere faste ledere, blant andre Geir Tore Larsen, Alf Årdal og Igor Rybak.
Følgende komponister har skrevet verker for OKO: Antonio Bibalo, Tor Brevik, Tore Brunborg, Vagn Holmboe, Mikko Heinö, Sigurd Berge, Vigdis Johnsen og Rolf Inge Godøy.
Derwent (Nordøst-England)
Derwent er en elv som renner mellom grevskapene Durham og Northumberland i England. Den er en bielv til Tyne, som den renner inn i nær MetroCentre. Vest for Consett danner elven Derwent Reservoir. Den er 35 km lang.
Navnet Derwent kommer fra det brytonisk/gammelwalisisk ordet derw, «eik» + -went, «dal». Alternativt kan det være fra dour/der/dar, «vann» + (g)-went, «hvitt».
«General Meusnier» (luftskip)
«General Meusnier» var et fransk ikke-rigid luftskip bygd av luftskipsprodusenten Clément-Bayard under den første verdenskrigen. Det var bygd som svar på et forespørsel om en «grand cruiser» av det franske militæret. Etter å ha blitt levert i 1915, vist det seg under testflygningene at luftskipet som var en forstørret Montgolfier, ikke var godt egnet for stabil flygning. Bare tre flygninger var gjennomført. Den opprinnelige gondolen var byttet ut med en ny og lengre gondol i 1916, men de franske myndighetene nektet å akseptere luftskipet. Det ble solgt til Russland.
Sven Åge Birkeland
Sven Åge Birkeland (født 8. mars 1960, død 18. juli 2022) var teatersjef for Bergen Internasjonale Teater, BIT Teatergarasjen. Han etablerte Bergen Internasjonale teaterfestival i 1983/84 sammen med Preben Faye-Schøll og Tone Tjemsland. I 1989/1990 gikk BIT over fra å være en festival til å bli et helårlig teater og flyttet inn lokalet Teatergarasjen. I 1997 ble dansebiennalen Oktoberdans etablert, og i 2001 kom teaterbiennalen Meteor. Birkeland er i kraft av sin stilling kurator for begge biennalene.
Han har studert kultursosiologi og estetiske fag ved Høgskolen i Stavanger og teatervitenskap ved Universitetet i Bergen.
Birkeland var oppnevnt som varamedlem i Kulturrådet 2014-2017 og 2018-2021.
The Adventures of François Villon
The Adventures of François Villon er en amerikansk stumfilm-føljetong fra 1914 regissert av Charles Giblyn. Serien innbefatter fire kortfilmer; The Oubliette, The Higher Law, Monsieur Bluebeard og The Ninety Black Boxes. Rollen som middelalder-poeten François Villon spilles av Murdock MacQuarrie.
Lincoln County (Georgia)
Lincoln County er et fylke i den amerikanske delstaten Georgia.
Khilok (elv)
Khilok (russisk: Хилок) er ei elv i Zabajkalskij kraj i Russland. Den er ei sideelv til Selenga (i Jenisejs nedbørfelt). Elva er 840 kilometer lang, og har et nedbørfelt på 38 500 km². Ved elva ligger byen Khilok.
Kristian Bergström
Landslagsspill
Bergström har to landskamper for, begge spilt i 2001.
Fermats teorem
Fermats teorem er flere teoremer den franske matematikeren Pierre de Fermat produserte på 1700-tallet og kan vise til:
Liberty County (Georgia)
Liberty County er et fylke i den amerikanske delstaten Georgia.
Det ligger sørøst i staten ved Atlanterhavet og det grenser mot Bryan i nord, Evans County og Tattnall County i nordvest, Long County i vest og mot McIntosh i sør.
Det ble grunnlagt i 1777 av land St. John's Parish som et av de opprinnelige syv fylkene. Det har fått navn på grunn av at St. John's Parish var det første av Georgias områder som stemte for uavhengighet.
Long County
Long County er et fylke i den amerikanske delstaten Georgia.
Jeans for Onassis
Jeans for Onassis er et musikkalbum med Briskeby. Albumet ble utgitt i 2000.
Protima Bedi
Bedi ble en fremtredende modell i slutten av 1960-årene. I august 1975, ved en alder av 26 år, forandret en Odissi danseforestilling fullstendig livet hennes.
Hun viste seg å være en eksellent elev og senere startet hun Nrityagram, en by med formål å oppmuntre dansekunst.
Bedi døde i et jordskred i Himalaya under en pilegrimsreise til Kailash Mansarovar. Hun etterlot til verden en blomstrende danse-by, Nrityagram, hvor elever fortsetter å lære Indias klassiske danser.
Bom Sucesso (Paraíba)
Bom Sucesso er en kommune i delstaten Paraíba i nordøstregionen av Brasil.
Jeremy Hazin
Jeremy Hazin (født 27. februar 2000) er en canadisk bordtennisspiller.
Han representerte Canada under Sommer-OL 2020 i Tokyo, hvor han ble utslått i første runde.
.308 Winchester
.308 Winchester er en amerikansk patron for rifle. Patronen er grunnlaget for konstruksjonen av 7,62 x 51 mm NATO.
Patronen ble introdusert i 1952, to år før NATO approberte 7,62 x 51 mm NATO som standardpatron. Patronen er rettet mot det kommersielle jaktmarkedet. Patronen er blitt en av de mest populære i verden for jakt.
Lincoln
Lincoln kan vise til en rekke steder, personer og andre ting:
Hilde Katrine Engeli
Hilde Katrine Engeli (født 4. august 1988) er en norsk snøbrettkjører fra Dombås som representerer Dombås IL. Engeli er den eneste norske snøbrettkjøreren som konkurrerer internasjonalt i carvingdisiplinene på snøbrett. Det internasjonale gjennombruddet fikk hun allerede som 14-åring da hun tok sin første juniorverdensmestertittel. Nasjonalt har hun vunnet de fleste renn hun har stilt opp i. Karrierens høydepunkt (hittil) er VM-gull i parallellslalåm (PSL) i VM i La Molina i Spania 22. januar 2011, som var med på å gjøre den norske vinteren historisk med 14 VM-gull. Internasjonalt er Hilde Katrine Engeli kjent som den norske vikingen med leken kjørestil og en helt unik brettkontroll.
Karriere
Engeli startet med snowboard som 5-åring og ble raskt en del av det aktive carvingmiljøet på Dombås. 10 år gammel begynte hun å konkurrere nasjonalt, og stilte opp i stort sett alle grener innen snøbrett. Siden 2002 har Engeli vunnet de fleste konkurranser hun har stilt opp i nasjonalt, noe som inkluderer en rekke 1.-plasser i norgescuprenn og mange NM-titler. Enkelte år har hun til og med vunnet NM med en tid som har vært raskere enn guttene sin!
Fra 14-årsalderen begynte Engeli å kjøre internasjonalt, og hun satset kun på displinene snowboardcross og carving. Fra 16-årsalderen har hun satset alt på carving. I sesongen 2002/2003 fikk Engeli sitt internasjonale gjennombrudd med å vinne junior-VM i parallell storslalåm (PGS) bare 14 år gammel. Engeli var en del av rekruttlandslaget i flere år, men fordi hun var den eneste aktive utøveren i Norge, måtte hun tidlig utenlands for å finne verdige treningskonkurrenter og kompetente trenere. Sesongen 2007/2008 sto hun utenfor landslaget da hun innledet et samarbeid med det franske carvinglandslaget. Samme sesong tok Engeli nok et junior-VM-gull i PGS, denne gangen organisert av det internasjonale skiforbundet (FIS), som står for OL-kvalifiseringen og er eneste organisasjon som i dag har world cup i carving snowboard. Engeli tok også sine første topp-ti plasseringer på seniornivå denne sesongen. Selv om hun ble en del av det norske landslaget på nytt etter dette, fortsatte hun å trene med det franske landslaget fram til 2010. På grunn av personlige preferanser, og uten landslagsplass, byttet Engeli for sesongen 2010/2011 til et canadisk lag, som består av både kjørere og trenere hun kjenner godt. I januar 2011 fikk Engeli sitt store internasjonale gjennombrudd på seniornivå ved å vinne VM i PSL.
Nasjonalt
9 x 1.-plass Norgescuprenn 2002/03
8 x 1.-plass NM Parallellslalåm 2002/03/04/05/07/08/09/10
9 x 1.-plass NM Parallell Storslalåm 2002/03/04/05/06/07/08/09/10
Snowboardforbundet arrangerte ikke NM i carving på snøbrett 2011.
Internasjonalt
1.-plass i PGS-junior-VM 2002
1.-plass i PSL-VM 2011
Annet
I 2010 ble hun tildelt Dovre kommunes idrettsstipend.
Fijis historie
Det er antatt gjennom arkeologiske funn av keramikk at Fijiøyene først ble koloniserte rundt 1500 år fvt. av polynesiske eller melanesiske sjøfarere som senere er kalt lapita-folket.
Europeisk samhandling
Den første kjente europeer som besøkte Fiji var nederlenderen Abel Tasman i 1643. I 1789 ble øyene kartlagt av briten William Bligh, da seilte gjennom øygruppen etter å ha blitt avsatt fra HMAV «Bounty». En stund ble øyene kalt Bligh Islands etter ham.
I 1822 bosatte en amerikansk eventyrer seg på østkysten av øya Ovalau, på stedet som senere ble til havnebyen Levuka. Levuka var hovedstaden til Fiji fra 1874 (da øyene ble annektert av Storbritannia) til 1882, etterfulgt av Suva.
Harris Federation
Harris Federation er en sammenslutning av barneskoler og videregående skoler i og rundt omkring London i England. Det var i 2015 27 skoler tilsluttet sammenslutningen og åtte nye forventes. Skolene er spredt over mange bydeler, som for eksempel Croydon, Southwark, Bexley, Thurrock, Merton, Bromley og City of Westminster. Sammenslutningens sponsor er Philip Harris, styreformann og administrerende direktør i Carpetright. Harris Federation er en non-profit veldedig organisasjon. Skolene får vanligvis langt flere søkere enn de har plass til, enkelte har fått 1500 søkere til 200 plasser.
Timo André Bakken
Timo André Bakken (født 21. mars 1989) er en norsk tidligere langrennsløper som representerte Hokksund IL. Han debuterte i verdenscupen i sprintrennet i Drammen 5. mars 2008.
Harris Federation
Det forventes en vekst med 25 eller fler barneskoler og videregående skoler kommende år.
Timo André Bakken
Hans beste plassering i verdenscupen var 3.-plass på sprinten i Östersund i 2015. Samme år ble han norgesmester på sprint på Røros.
Bakken holdt også verdensrekorden på 100 meter skisprint for herrer, 11,82 sekunder, satt i Oslo 22. mars 2012.
Fijis historie
Stammekriger
På 1820-tallet førte den økende mengden misjonærer på Fiji til borgerkrig mellom de innfødte stammene. Med våpen fra den svenske leiesoldaten Charlie Savage, slo Ratu Tanoa, en krigsherre fra øya Bau, den mye større Burebasaga-stammen og underla seg store deler av vestlige Fiji. Hans etterfølger, Seru Epenisa Cakobau, stadfestet den bauiske herredømmet utover 1850- og 1860-tallet. Han kalte seg Tui Viti, eller Kongen av Fiji. Han møtte motstand fra lokale høvdinger og den tonganske prinsen Enele Ma'afu som hadde bosatt seg på øya Lakeba i øygruppen Lau i 1848. Ma'afu tok med seg misjonærer fra Tonga og metodistkirken var den første kirken som fikk fotfeste på Fiji. De fleste høvdingene i vest så på Ma'afu og misjonærene som en trussel og nektet derfor å konvertere og la dem bosette seg i landsbyene.
Amigo
Amigo er et norsk gameshow for barn som gikk på NRK fra 2005 til 2008. I tillegg ble det i 2012 sendt en utgave kalt Amigo Grande. Serien er utviklet av Nordvision og tilsvarende serier er blitt produsert av både Danmarks Radio og Sveriges Television. Programleder for den norske versjonen var Stian Barsnes-Simonsen.
Serien ble kåret til beste barne- eller ungdomsprogram under Gullruten 2009.
Lowndes County (Georgia)
Lowndes County er et fylke i den amerikanske delstaten Georgia. Moody Air Force Base ligger i fylket.
Édith Cresson
Édith Cresson (født 27. januar 1934 som Édith Campion i Boulogne-Billancourt, nær Paris) er en fransk sosialistisk politiker.
Vang kirke (Valdres)
Vang kirke er en korskirke fra 1840 i Vang kommune, Innlandet fylke. Den står på Grindaheim sentralt i bygda på sørsiden av Vangsmjøsa- Byggverket er i tre og har 250 plasser.
Édith Cresson
Hun var statsminister fra mai 1991 til april 1992, den første kvinne i dette vervet. Hun var kommissær i Santer-kommisjonen; hennes favorisering ved ansettelse i EU-systemet førte til at kommisjonen måtte gå av.
Vang kirke (Valdres)
Kirkestedet nevnes første gang i 1327 og det var en stavkirke. Den ble reist rundt 1300 ifølge Roar Hauglid, Anders Bugge anslo byggetiden som Høre og Lomen stavkirker (1170-1190), mens Lorentz Dietrichson mente den var reist en gang mellom 1150 og 1250. Arne Berg mente stavkirken var ombygget en gang i middelalderen, kanskje før svartedauden. Foran kirken og til høyre står en skifersten som markerer hvor den gamle Vang stavkirke stod. Den nye kirken ble reist rett ved stavkirken. J.C. Dahl tok initiativ til å flytte kirken til Bergen eller Oslo. Etter mye strid ble stavkirken solgt til den prøyssiske kongen og flyttet til Brückenberg i Riesengebirge, Schlesien (nå i Polen). En del av materialene ble ikke med på flyttingen som gikk med båt fra Lærdalsøra. Initiativ til ny kirke ble tatt i 1832 da stavkirken var i dårlig stand og for liten.
Utenfor kirkegården og ved siden av veien står den kjente Vangsteinen, en runestein med dyreornamentikk fra 1000-tallet.
Édith Cresson
Cresson ble innvalgt i Europaparlamentet i 1979. I 1981 ble hun medlem av den franske regjeringen som land- og skogbruksminister. I 1983 ble hun handels- og turistminister. Under president Mitterrand var hun statsminister mellom 1991 og 1992. Hun var EU-kommissær for forskning, vitenskap og teknologi mellom 1995 og 1999.
Kersti Kaljulaid
Kersti Kaljulaid (født 30. desember 1969) er en estisk økonom og liberalkonservativ politiker som fra 10. oktober 2016 til 11. oktober 2021 var Estlands femte president. Hun er det første kvinnelige statsoverhodet i Estland siden landet ble uavhengig i 1918. Hun ble også den yngste som har vært president i landet, i en alder av 46.
Hun har hatt en rekke ledende stillinger i næringslivet, og var økonomisk rådgiver for Estlands statsminister Mart Laar fra 1999 og 2002. Da Estland ble medlem av EU i 2004, ble Kaljulaid oppnevnt som Estlands representant i Revisjonsretten. Hun satt der frem til hun ble Estlands president i 2016.
Arvid Nilssen
Arvid Nilssen (født 25. desember 1913 i Alvdal, død 24. mars 1976) var en norsk revy-skuespiller.
Han debuterte i 1935 ved Scala Teater og var siden med korte avbrudd knyttet til Chat Noir og Edderkoppen. Filmdebuterte i 1938 i Bør Børson jr, og medvirket siden med biroller i norske filmer. Ved siden av engasjement på Chat Noir og Edderkoppen deltok han i turnélivet, spilte inn filmer, og var en kjær gjest i utallige radioprogrammer.
Av viser forbindes Nilssen først og fremst med «På Enerhaugen» av Alfred Næss fra revyen Folk skal trives (1960), og med Finn Bøs og Bias Bernhofts vise om trikkekonduktøren («Bare døtt på!»), og Arild Hagas vise «Stortingsgatens Mona Lisa». På et par av sine få plateinnspillinger fremførte han «Det er'n Lauritz» (Telefunken) og «Omsetnings-skatten» (Columbia). En stum rolle er som Harry med osloglischet, hvor han hylles i sang av Kari Diesen på «Å Harry, Harry». Nilssen vil også huskes for sin stumme rolle sammen med Kari Diesen i nummeret «Uteliggerne» (skrevet av Bias Bernhoft og Bjørn Sand). Nilssen ble avbildet på et norsk frimerke i 2001.
Antalya internasjonale lufthavn
Antalya internasjonale lufthavn (tyrkisk: Antalya Havalimanı) er en internasjonal lufthavn 13 kilometer nordøst for byen Antalya. Lufthavnen har to internasjonale og en nasjonal terminal, og den er etter Atatürk internasjonale lufthavn ved Istanbul den nest største lufthavnen i Tyrkia når persontrafikk sammenlignes.
Felix O’Day
Felix O'Day er en amerikansk drama-stumfilm fra 1920, regissert av Robert Thornby og med H.B. Warner i hovedrollen. Filmen er basert på en roman fra 1915 av Francis Hopkinson Smith.
Filmen er antatt tapt.
Handling
Felix O'Day lever bare for å oppfylle ett ønske: å få hevn på Austin Bennett, mannen som stjal hans kone Barbara og forårsaket farens dødsfall. Felix følger etter Bennett til New York City, og jakten fører ham til en butikk som selger antikviteter som drives av Jules Borney. Under et av Felix sine besøk blir Borney angrepet og ranet av Bennett, som deretter stikker av.
Felix går med på å administrere butikken deres, samtidig som den gamle mannens blir frisk etter angrepet. Han blir snart forelsket i butikk-eierens datter, Annette. En dag ser Felix sin kone Barbara passere forbi butikken, men han blir sjokkert over livet hennes i stor fattigdom. Felix vender tilbake for å ta vare på sin syke kone, som dør kort tid senere.
Den nederrhinsk-westfaliske rikskrets
Den nederrhinsk-westfaliske rikskrets (tysk: Niederrheinisch-Westfälischer Reichskreis) var en rikskrets i det tysk-romerske rike. Den bestod av territorium fra det tidligere hertugdømmet Nederlothringen, Friesland og den westfaliske delen av det tidligere hertugdømmet Sachsen.
Rikskretsen bestod av flere små stater. Grevene De la Marck klarte likevel å forene et stort område inn under de forente hertugdømmene Jülich-Kleve-Berg fra 1521. Keiserrikets største kirkelige territorium blei regjert av fyrstbiskopene av Münster.
Lumpkin County
Lumpkin County er et fylke i den amerikanske delstaten Georgia. Ved folketellingen i 2010 hadde fylket 29 966 innbyggere.
Pavel Širuček
Pavel Širuček (født 20. november 1992) er en tsjekkisk bordtennisspiller.
Han representerte Tsjekkia under Sommer-OL 2020 i Tokyo, hvor han ble utslått i første runde.
Klaus Wiesehügel
Klaus Wiesehügel (født 1. mai 1953 i Mülheim an der Ruhr i Nordrhein-Westfalen) er en tysk fagforeningsleder og politiker (SPD). Wiesenhügel ble leder av den tyske fagforeningen IG Bauen-Agrar-Umwelt (IG BAU) 7. november 1995 og gjenvalgt senest i 2009. Fagforeningen organiserer blant andre arbeidere i byggfag og landbruk og hadde i 2012 ca. 300 000 medlemmer.
Klaus Wiesehügel ledet i 2002 sitt forbund i den første bygningsarbeiderstreik i Tyskland etter den andre verdenskrig. Han var en skarp kritiker av tidligere forbundskansler Gerhard Schröder og hans Agenda 2010, et reformprogram vedtatt i 2003 for Tysklands sosialsystem og arbeidsmarked. Wiesehügel omtalte ved en anledning Schröder som en «asosial desperado».
Wiesehügel ble foran valget i 2013 oppnevnt som medlem av kanslerkandidat Peer Steinbrücks kompetanseteam, også kalt skyggeregjering, der med arbeid og sosialsaker som arbeidsområde.
Liv
Wiesehügel er sønn av en betongarbeider og bodde til 1958 på sin bestefars bondegård. Han er faglært betongarbeider og har gått på Sozialakademie Dortmund som gir undervisning til arbeidstakere og tillitsvalgte i arbeids- og samfunnsliv. Wiesehügel er gift og har ett barn.
Small Change
Small Change er et musikkalbum av Tom Waits, utgitt i 1976 av Asylum Records. Den ble innspilt på 15., 19., 20., 21. og 29. juli 1976.
Rote Kapelle
Die Rote Kapelle (Det røde orkesteret) var Gestapos betegnelse for motstandsgrupper på tysk jord som ble mistenkt for å ha en kommunistisk bakgrunn. Ettersom uttrykket ble til på et tidspunkt da man ikke hadde særlig oversikt over grupperingene man lette etter, favnet Gestapo i sin leting i virkeligheten også grupperinger som ikke var kommunistisk orientert. Men det var uansett to viktige motstandsnett i det tredje rike med tilknytning til kommunismen.
Etter andre verdenskrig ble Rote Kapelle også benyttet som selvidentifikasjon av overlevende fra en rekke store og små tyske motstandsgrupper.
Gestapos bruk av betegnelsen Rote Kapelle gjaldt til å begynne med en krets som man senere identifiserte som Schulze-Boysen/Harnack-gruppen, en anti-Hitler gruppe i Tyskland med forbindelser både til USA, Sovjetunionen og andre land. Gestapos uttrykk favnet også rent kommunistiske spiongrupper som sovjeternes GRU-kontrollerte Trepper-gruppe. En annen gruppe i Berlin opererte uavhengig av forbindelser østover.
Navnet Rote Kapelle hadde sammenheng med at den tyske kontraspionasjen Abwehr omtalte spionenes radiosender som «musikkboksen» og deres agenter for «musikanter». «Rød» stod for kommunismen.
Gestapo opprettet en Sonderkommission Rote Kapelle som skulle sprenge de antatt sovjetiske spionnettverkene.
Trepper-gruppen ble sprengt i 1943, mens gruppen i Berlin var operativ inntil 1944.
Samuel Dyer
Samuel Dyer (lydhermende kinesisk navn: 戴尔, Dài'ěr, født 20. januar 1804 i London i England, død 24. oktober 1843 i Macao i Kina) var en kongregasjonalistisk protestantisk misjonær som arbeidet blant kinesere for det meste i det som i dag er Malaysia. Han ankom Penang i 1827. Dyer, hans kone Maria og derres barn bodde i Malacca og så til slutt i Singapore. Han huskes særlig som for sine ferdigheter som typograf, han utviklet ståltyper for kinesiske tegn noe som gav trykking av kinesisk tekst et bedre og klarere resultat.
Dyer ble til slutt i stand til å reise til Kina. Han kom til Hongkong den 7. august 1843 i forbindelse med en konferanse for London Missionary Society. Der ble det bestemt at han skulle virke i Fujianprovinsen. Men han fikk feber og døde i Macao før han kom på plass på misjonsfeltet.
Vesle Lomma
Vesle Lomma (også kalt Lille Lomma) er ei elv på Krokskogen, i Hole og Ringerike kommune i Viken. Den har utspring fra Gyrihaugtjerna, like sør for Gyrihaugen, og renner i sørlig retning. Rundt en kilometer sør for Plassedammen løper den sammen med Store Lomma, og dette samløpet er starten på elva Lomma. Vesle Lomma er 7,9 kilometer lang.
Robin Nilsson
Nilsson har også seks spilte landskamper i aldersbestemte klasser for Sverige.
Within the Realm of a Dying Sun
Albumets andre halvdel består av sanger fremført av Lisa Gerrard. Disse er sunget i glossalia, det vil si at det ikke er noen forståelige ord i tekstene. I stedet er stemmen brukt som et instrument. Som Brendan bruker også Gerrard trommer, strykere, messingblåsere og treblåsere for å få fram en stil som høres ut som en blanding av en rekke stilarter, flesteparten av hvilke flere hundre år gamle. Hennes stil på det femte sporet, «Dawn of the Iconoclast» ble sammenliknet både med Richard Wagner og Laibach. Samtlige spor, men spesielt sjettesporet «Cantara» er blitt beskrevet som en blanding mellom arabisk, aborginsk-australsk, klassisk europeisk og en rekke andre stilarter.
Brendan Perry uttalte til Rolling Stone at de to bevisst unngikk kategorisering i sjangre. Tradisjonelt har verdensmusikk og new age ofte blitt brukt for å beskrive albumet.
Tsjikoj
Tsjikoj (russisk: Чикой, mongolsk: Цѳх гол) er ei elv i Zabajkalskij kraj og republikken Burjatia i Russland. Den renner også en strekning langs grensen mellom Russland og Mongolia. Den er ei høyre sideelv til Selenga, og er 769 km lang, med et nedbørfelt på 46 200 km². Den største sideelva er Menza.
Elva er islagt fra månedsskiftet oktober/november til månedsskiftet april/mai.
Compilers: Principles, Techniques, and Tools
Compilers: Principles, Techniques, and Tools («Kompilatorer: Prinsipper, teknikker og verktøy») er en bok av Alfred Aho, Ravi Sethi og Jeffrey Ullman, som ble utgitt 1. januar 1986. Selv om det har gått 44 år siden første utgave ble trykt, regnes den fortsatt (per 2022) som en klassisk lærebok i konstruksjon av kompilatorer for programmeringsspråk.
Den er kjent som «drageboka» for en hel generasjon av informatikere, ettersom dens fremside viser en ridder og en drage i kamp, en metafor på å overvinne kompleksitet. Dette navnet brukes også om første utgave, som bærer tittelen Principles of Compiler Design.
Første utgave kalles ofte «den grønne dragebok», mens andre utgave er den «den røde dragebok». I 2006 kom en tredje utgave med Monica Sin-Ling Lam som medforfatter. Den bærer tittelen «den purpurfargede dragebok».
Boqueirão
Boqueirão er en kommune i delstaten Paraíba i nordøstregionen av Brasil.
KNM «Maursund»
KNM «Maursund» (L 4504) ble opprinnelig bygget i 1972 av Mjellem & Karlsen i Bergen. Det ble senere ombygget til ny klasse – Tjeldsund-klassen i 1996 – av Tromsø Skipsverft. Sammen med sine to søsterskip KNM «Sørøysund» og KNM «Tjeldsund» tjenestegjorde hun i Sjøforsvarets LGF-(landgangsfartøy)-skvadron, til hun endte karriere i Sjøforsvaret i 2003.
Ombygging
Ombyggingen omfattet å «modernisere» halve fartøyene, det vil si at bunn og tanker samt skrog var det samme som før, men nytt styrhus og innredning, baugport, hekkport, og luker ble nybygd. Den forrige konstruksjonen innebar at styrehus/overbygg var plassert på styrbord side av fartøyet, og dekket var åpent uten noen form for tak, noe som ofte ble ansett som et problem i dårlig vær. Dette ble senere ansett som foreldet løsning for ferger/charterbåter i kortere fartsområder. Det ble trangt for mannskap og eventuelt «passasjerer/kunder» i slike fartøyer. Istedenfor ble det bygget et solid overbygg av aluminium i akterkant av fartøyet, og luker av aluminium ble lagt fremover over kjøredekket som tak for eventuell last og kjøretøyer. Det ble også foretatt forlengelse av fartøyene slik at overbygget gikk overett med stabiliseringen eller trimmen på fartøyets kjøl og «oppførsel» i ulik sjø, og ikke minst mer plass. Fartøyet fikk også påmontert utstyr til å forsyne andre fartøyer eller stasjoner med ulike former for flytende medier, som olje, spillolje, diesel, separert diesel, ferskvann og avløpsvann.
Militær fart
KNM «Maursund» fungerte hovedsakelig som forsyningsfartøy og støttefartøy i Sjøforsvaret. Med gasstett konstruksjon som også var vernet mot radioaktiv stråling, ble hun ansett for å være en flytende bunker. Fartøyet kunne frakte opp i mot syv Leopard 1 stridsvogner på kjøredekk med personell eller annet kjøretøy med personell, eller en infanteritropp (ca. 40 mann) med utstyr i banjere. Flerfunksjonelt sett kunne fartøyet også brukes som minefartøy. Fartøyet var bestykket med tre 20 mm Rheinmetall luftvernkanoner og kunne dermed i noen grad forsvare seg mot flyangrep i fjorder, hvor hun ofte opererte. Ofte ble marinejegere og andre spesialstyrker i kompanier øvd i bruk av landgangsfartøy i forskjellige operasjoner, fordi disse fartøyene gav tilgang til vanskelig terreng og i situasjoner hvor fly og andre transportmiddel var uaktuelle.
Sivil fart
Fartøyet fungerer i dag som flerbruksbåt i sivil bruk. Det ble blant annet påmontert en 120 tonns dekkskran forut på bakken for å gi fartøyet større funksjonalitet som flerbruksbåt innen ulike felt hvor løfteoperasjoner må foretas. Hun har bidratt i en rekke ulike frakteoperasjoner både for anleggsbransjen og Forsvaret, samt etter avtale siden oppkjøp fra Sjøforsvaret, om å fortsette å frakte reinsdyr for samer til og fra beite på forskjellige øyer i Finnmark og Troms. Fartøyet egner seg også som beredskapsbåt innen oljevern; hun ble satt inn i oljevernberedskap for strandsonen under prøveboringen i Snøhvitfeltet utenfor Hammerfest i 2005. Det viste seg da at fartøyet sammen med sine søsterskip fungerte godt innen oljevern, og har derfor fått flere beredskapsoppgaver langs norskekysten i senere tid.
Fartøyet gjennomgikk i 2009 oppklassing til europeisk fart, dette for å kunne bistå som forsyningsfartøy hovedsakelig for Forsvaret, men også for andre kunder til Svalbard og Jan Mayen.
The Alarm (1914)
The Alarm er en amerikansk stumfilm fra 1914, regissert av Roscoe Arbuckle og Edward Dillon.
Nelson Cruz
Nelson Cruz (født 31. desember 1977) er en kappverdiansk friidrettsutøver, som konkurrerer på maraton. Han representerte Kapp Verde under Sommer-OL 2008, der han ble nummer 48.
Macon County (Georgia)
Macon County er et fylke i den amerikanske delstaten Georgia. Ved folketellingen i 2010 hadde fylket 14 740 innbyggere.
Spekter (TV-program)
Spekter er en norsk dokumentarserie som gikk på NRK2 fra 2007 til 2011. Serien besto av både programmer produsert av NRK og innkjøpte dokumentarer, og tok for seg aktuelle temaer gjennom dokumentarer, reportasjer og historiske innslag.
Spillolje
Spillolje defineres som brukt eller forurenset olje som har vært gjennom smøreprosessen i en forbrenningsmotor eller en annen type mekanisk del, hvor to flater av ulik overflateruhet er i kontakt med hverandre og krever et fysisk medium for å redusere friksjonen mellom de to flatene. Når en foretar smøreoljeskift merker en tydelig at oljen ikke har samme konsistens/effekt eller farge som ny smøreolje, dermed har den mistet sitt formål.
Spekter (TV-program)
Episoden Israel hva nå? ble kåret til beste fakta- eller aktualitetsprogram under Gullruten 2009.
Spillolje
Smøreolje har som hensikt å:
Det er denne oljen som kalles spillolje ettersom den har vært gjennom disse prosessene en eller flere ganger og taper sin opprinnelige konsistens eller formål over tid.
Miljø Det stilles svært strenge krav til utslipp og forbrenning av spillolje, siden dette er kategorisert som et spesial avfall og svært skadelig mot natur og miljø. Spillolje er gjenvinnbart, når spillolje blir levert til gjenvinning renses det og kan bli brukt som fyringsolje eller det kan bli eksportert for regenerering til ny smøreolje.
Helse Spillolje er også kategorisert som meget helseskadelig/giftig avfalls produkt på mennesker og dyr. Fuglebestanden er spesielt utsatt for bl.a svekket bevegelighet, død dersom svelget, og en rekke sykdommer etter å ha vært i kontakt med spillolje. Mennesker kan få eksem eller tørr hud ved hudkontakt og giftig ved svelging.
Sittard-Geleen
Sittard-Geleen er en kommune sentralt i den nederlandske provinsen Limburg. Administrasjonssenteret ligger i byen Sittard. Kommunen Sittard-Geleen ble dannet den 27. januar 2005 ved en sammenslåing av kommunene Sittard, Geleen og Born.
Maddie Ziegler
Madison «Maddie» Nicole Ziegler (født 30. september 2002 i Pittsburgh, Pennsylvania) er en amerikansk danser, skuespiller og modell. Hun ble først kjent for å vises i Lifetime reality show Dance Moms fra 2011, i sesong 1 (i en alder av 8) fram til 2016. Hun sluttet i programmet i sesong 6 fordi hun fikk for mange jobber.
Borborema (Paraíba)
Borborema er en kommune i delstaten Paraíba i nordøstregionen av Brasil.
Maddie Ziegler
Fra 2014 til 2016 fikk hun større berømmelse for hovedrollen i fem musikkvideoer av Sia, inkludert «Chandelier» og «Elastic Heart» som samlet sett har tiltrukket mer enn 2,5 milliarder visninger på YouTube. Hun har også hatt gjesteroller i ulike show som Nicky, Ricky, Dicky and Dawn, Drop Dead Diva, Austin og Ally og Pretty Little Liars. Hun har danset på TV-programmer og på konserter. Hun har vært modell for blant annet Capezio, Ralph Lauren og Target.
Maddie har spilt i filmen The Book of Henry som en av hovedrollene i filmen.
Maddie har blitt kåret som årets danser to ganger i Teen Choice Awards. Hun ble slått av Chloe Lukasiak et år. Chloe danset også på showet Dance Moms med Maddie.
Ziegler ble kåret av Time Magazine som en av de «30 mest innflytelsesrike tenåringer i 2015».
Ziegler var en dommer i 2016-sesongen av So You Think You Can Dance: The Next Generation.
Foreldrene hennes er Melissa Ziegler-Gisoni og Kurt Ziegler. Hun er av polsk, tysk og italiensk avstamning. Foreldrene hennes skilte seg i 2011. I 2013 giftet Melissa seg med Greg Gisoni.
Fylkesvei 8530
Fylkesvei 8530 er en forbindelsesvei mellom Andselv sentrum og riksveinettet i Målselv med en lengde på 300 m.
Frem til 2019 hadde veien betegnelsen fylkesvei 853 og er primær fylkesvei.
Snartemo stasjon
Snartemo stasjon ligger i bygda Snartemo i Hægebostad kommune, 428,85 km fra Oslo, 151, 6 moh.
Stasjonen ble åpnet i 1943 da Sørlandsbanen ble tatt i bruk fram til Moi. Den er ikke bemannet.
Dimitrije Levajac
Dimitrije Levajac (født 14. august 2001) er en serbisk bordtennisspiller.
Snartemo stasjon
Alle passasjertog stopper på Snartemo stasjon ved behov. Det innebærer at passasjerer som vil reise fra Snartemo må stå på plattformen når toget kommer. Hvis lokføreren ikke kan se noen passasjerer på perrongen, og ingen passasjerer ombord i toget skal av, vil toget passere stasjonen uten å stoppe.
Stasjonen ligger i dagen på en 500 meter lang steinfylling på tvers av dalbunnen mellom Hægebostad- og Kvinesheitunnelen som er Norges femte og fjerde lengste jernbanetunneler. De er henholdsvis 8 474 og 9 065 m lange. Snartemo er utgangspunkt for mange som går Norge på langs på ski. For eksempel startet den første Norge-på-langs-vandrer, Bjørn Amsrud, sin vandring her. Det er ca. 2 400 kilometer fra Snartemo til Nordkapp.
Dimitrije Levajac
Han representerte Serbia under Sommer-OL 2020 i Tokyo, hvor han ble utslått i første runde.
Thurn und Taxis (brettspill)
Thurn und Taxis er et brettspill utviklet av Karen og Andreas Seyfarth. Det ble først utgitt i 2006 av Hans im Glück i Tyskland og av Rio Grande Games på engelsk under tittelen Thurn and Taxis. Spillet, som har navn etter fyrsteslekten og de tidligere arvelige keiserlige postmonopolistene Thurn und Taxis, går ut på at spillerne prøver å bygge postruter og postkontorer i Bayern og områdene rundt, slik som slekten Thurn und Taxis gjorde på 1500-tallet. Spillet vant Spiel des Jahres i 2006.
Handling
Brettspillet består av et kart over Sør-Tyskland, og nærliggende deler av andre land, som er delt inn i ni forskjellige provinser. Kartet viser 22 byer og et nettverk av veier som forbinder de forskjellige byene. Hver spiller har en forsyning på 20 markører (eiendommer) som de kan plassere i byene. Hver by kan bare merkes én gang av hver spiller, og markørene forblir på plass.
Hver runde trekker spillerne ett eller flere kort som representerer byer, og spiller deretter ett eller flere kort. Formålet går ut på å grunnlegge nye ruter, eller utvide allerede eksisterende ruter, gjennom alle byene. Rutene kan forlenges i begge ender, men kan aldri inkludere samme by flere ganger. Etter å ha nådd en viss lengde, kan en rute stenges. Spilleren plasserer deretter markører på noen av byene langs ruten, som spilleren ikke allerede har merket.
Spilleren kan få poeng for lengden på ruten, for å merke alle byer i en av de forskjellige regionene, for å merke en by i hver enkelt provins, og for å fullføre ruter på en viss lengde som stiger etter hvert som handlingen skrider frem. Spillet avsluttes etter at hver spiller har gjennomført like mange omganger, og minst én spiller enten har gått tom for markører eller fullført sekvensen av lengder på rutene deres. Den første spilleren som tilfredsstiller en av betingelsene mottar også bonus-poeng.
Ståle Kyllingstad (1903–1987)
Ståle Kyllingstad (født 7. november 1903 i Kvinesdal i Vest-Agder, død 26. november 1987 i Ringerike) var en norsk billedhogger, glasskunstner og designer.
Ståle Kyllingstad var født i Kvinesdal, men han vokste opp på Soma i Høyland kommune i Rogaland. Han gikk først ved Norsk Kunsthandverksskule på Voss og studerte siden ved Statens kunstakademi. Etter dette dro han til Paris (1926), der han gikk i lære hos den franske billedhoggeren Antoine Bourdelle. Kyllingstad debuterte på Høstutstillingen i 1927, hvoretter han dro til USA. Der jobbet han også sammen med franske kunstnere. Fra 1933 holdt han til på Østlandet, der han i 1936 ble knyttet til Hadeland Glassverk på Jevnaker. Han fungerte også i mange år som kunstanmelder i Nationen. I 1950 kjøpte han eiendommen Trygstad i Norderhov i Ringerike kommune og bosatte seg der, hvor han bodde til sin død i 1987.
Kyllingstad hevdet selv å ha hogd ut mer enn 800 tonn granitt i sin tid. Han hogg mer enn hundre større kunstverk. Mange av disse var krigsminnesmerker. Ellers er han blant annet kjent for sitt kjempehode av Aasmund Olavsson Vinje ved Eidsbugarden, «Havfruen» i Stavanger, «Bjørnene på bybrua» i Hønefoss, minnesmerket på Møllehaugen i Farsund og «Hesten» utenfor rådhuset på Bryne. Kyllingstad bidro også med glassarbeider i utsmykkingen av det norske cruiseskipet MY «Stella Polaris» fra 1927.
K League 1 2019
K League 1 2019 var den 37. sesongen av K League 1. vant ligaen. og rykket ned til K League 2.
Store Lomma
Store Lomma er ei elv på Krokskogen, i Hole og Ringerike kommune i Viken. Den har utspring fra Stubbdalsflaka, og renner først mot sørvest. Den snur senere i mer direkte sørlig retning til den løper sammen med Vesle Lomma, og danner starten på elva Lomma. Store Lomma er 12,4 kilometer lang.
After the Ball
After the Ball er en amerikansk stumfilm fra 1914, regissert av Pierce Kingsley.